**KRAVSPESIFIKASJON**

1. **INNLEDNING**

Kravspesifikasjon fastslår hvilke krav oppdragsgiver stiller til leveransen. Leverandør må påse at det i tilbudet leveres dokumentasjon som bekrefter at det tilbudte produkt tilfredsstiller oppdragsgivers krav, eventuelt i hvilken grad kravene dekkes. Kravet om dokumentasjon/beskrivelse gjelder for samtlige kulepunkter. Tilbyder kan også legge ved andre opplysninger om den tilbudte løsningen som han mener er av betydning for leveransen.

Dersom tilbyder blir oppmerksom på mangler i kravspesifikasjonen som er av betydning for valg av produkt skal oppdragsgiver gjøres oppmerksom på dette. Likeså gjelder dette dersom tilbyder blir oppmerksom på mangler som kan få konsekvenser for den praktiske gjennomføringen av avtalen.

1. **BEHOV**

Oppdragsgiver etterspør levering av brannsimulator som skal benyttes i undervisning ved kursavdelingen ved Nordkapp videregående skole.

1. **KRAV TIL BRANNSIMULATOR**

3.1 Design

Enheten skal bestå av en 40 fots container med minimum 3 universelle brannpunkter + et rollover (overtenning) brannpunkt.

Brannpunkt skal være en kjøkkenbrann, sengebrann og brann i gassflasker, + et rollover (overtenning) brannpunkt.

Containeren skal kunne sendes som en standard 40 fots kontainer i tilfelle behov for å flyttes på et senere tidspunkt.

Generelt om container:

* 40 fots container skal leveres i henhold til DIN ISO 668, str. AA
* Et stort brannrom som skal inneholde minst 4 brannpunkter
* Innervegg skal være laget av værbestandig stål, være 5 mm tykk og ha glatt overflate.
* Mellom yttervegg og innervegg skal container isoleres med varmebestandig materiale på 50mm. (rock wool, WLG 040, flammebestandighetsklasse DIN EN 13501 A1)
* Alle metalplater som beskytter isolasjonen må sveises vanntett.
* Gulv i container skal være av «non-Slip» materiale og ha fall mot sluk for å sikre drenering.
* Flyttbare vegger for å endre infrastruktur og skape forskjellige scenarioer.
* Skal levers med service verksted
* 10 fots sluse til annet treningsanlegg skal medfølge
* Godkjent gass bod for lagring av gassflasker for inntil 16 stk 33 kg gassflasker skal medfølge.
* Manifoil i gass bod for inntil 8 gassflasker 33 kg`s
* 1 ekstra gassuttak utvendig for eksternt bruk, skal også implementeres i Fjernkontroll.

**Container skal leveres i henhold til følgende tegninger.**

****

Fra siden

****

Ovenfra

3.1.1 Brannpunkter:

* Brannpunktet skal være designet for bruk av vannbad.
* Flammehøyde skal kunne reguleres mellom 3 ulike intensiteter med bruk av fjernkontroll.
* Flammehøyde minimum 1500 mm på høyeste intensitet.

3.1.2 Rollover – Overtenning

* Mock up som representerer plutselig røykantenning med høy brannintensitet
* Flammereflekterende plater for uniform distribuering av flammer
* Alle deler av innretning skal være varmeresistente, lette å vedlikeholde og demontere.
* Automatisk avstengning etter 30 sekunder

3.1.3 Prosessteknologi  
 - Pilotbrennere installeres for å generere pilotflammen, denne skal være vanskelig for kursdeltaker å kunne se og slukke.

* Rør til Pilotbrenner skal være av rustfritt stål
* Automatisk nedstenging av pilotflamme etter 15 minutter uten bruk.
* Maks gassforbruk 2kg/t (Propan)

3.2 Sikkerhet

3.2.1 Gassdeteksjon:

* Minst 2 stk varmebestandige sensorer per brannrom (varmebestandig = 150c over tid)
* Minst en sensor i teknisk rom
* Høy motstand mot slukkevann og damp

3.2.2 Temperaturmåler

* 2 temperaturmålere per brannrom, plassert 1 meter over bakken med en en avstengningstemperatur på 250c (ihht. DIN 14097-2)
* 1 sensor plassert under tak, med avstengningstemperatur på 550c

3.2.3 Nødstopp

* Minst 1 nødstoppbryter som stenger gasstilførsel og setter ventilasjon til 100 %.
  + Beskyttelse rundt knapp for å hindre utilsiktet bruk.
* Ved aktivering av nødstopp skal det tennes nødlys
  + Nødlys skal være av LED og tåle høye temperaturer
  + Plasseres nær utgangsdør

3.2.4 Røykmaskin:

* Øvelsescontainer skal inkludere røykmaskin som fyller brannrom med røyk
* Røyk skal tåle temperaturer opp til 150 c

3.3 Kontrollsenter

3.3.1 Kontrollrom

* Container skal leveres med dedikert kontrollrom med vindu mot brannrom
* Hele brannøvelsen skal kunne styres fra kontrollrom
* PLC – Siemens
* Selvsjekk / selvdiagnostikk ved hver oppstart
* 15" touchskjerm
* 4G/5G modem for oppkobling mot service og teknisk support
* Brukervennlig grensesnitt
* Status display over alle pilotbrennere, temperatur, gassdeteksjon, ventilasjon osv.

3.3.2 Fjernkontroll skal leveres under følgende kriterier.

* Håndholdt fjernkontroll for styring av brannøvelse
* Kontrollering av alle brannpunkter
* Knapp for nødstopp
* Manuell aktiering og styring av røykmaskin.
* LED status indikatorer
* Skal kunne brukes med brannhansker
* Skal være oppladbar

*Dokumentasjonkrav:*   
Tilbyder må bekrefte/dokumentere at kravene oppfylles og må legge ved spesifikasjon og tegninger av utstyret som blir tilbudt. Det er viktig at denne beskrivelsen er utfyllende da den vil være en del av grunnlaget for evalueringen av tildelingskriteriet kvalitet.  
Dersom tilbyder ikke kan oppfylle angitte krav, kan dette medføre at tilbudet må avvises.

**4. IKKE-FUNSKJONELLE KRAV**   
  
I tillegg til funksjonelle krav til utstyret, stilles det krav til leverandørens ytelser med hensyn på service, drift og annen teknisk support. Leverandøren forplikter seg til å sikre at utstyret etter ferdig installasjon og igangkjøring oppfyller aktuelle forskrifter når det gjelder drift (CE merking) og HMS reglementer.  
  
 4.1 Responstid ved tilkalling  
 Oppdragsgiver stiller krav til maskinens driftssikkerhet ut ifra ønske om færrest mulig situasjoner som kan medføre redusert drift. I så henseende blir det viktig å tydeliggjøre at det er samsvar mellom kvaliteten og de ressurser leverandøren gjør tilgjengelig for oppdragsgiver. Da utstyret er viktig til det formål det er ment å betjene, samt at dette er en undervisningsarena, setter oppdragsgiver krav til rask responstid for service og feilretting. Tilkalling fra oppdragsgiver skal uten ugrunnet opphold utløse aktiv innsats og problemløsning fra leverandør. Oppdragsgiver ønsker en responstid på maks 12 timer.  
Valgt leverandør må ha servicekontor/verksted og delelager i Troms/Finnmark.

I vurderingen av responstid legges det vekt på følgende:  
 • Serviceapparatet, hvor mange teknikere er kompetent og gjøres tilgjengelig  
 • Serviceapparatet, hvor lang tid det tar før teknikere er på plass  
 • Tilgjengelig telefonsupport  
 • Tilgjengelig delelager

*Dokumentasjonskrav:*   
Leverandør må gi en utfyllende beskrivelse av alle punktene ovenfor. Det er viktig at denne beskrivelsen er utfyllende da den vil være en del av grunnlaget for evalueringen av tildelingskriteriet kvalitet.   
  
  
4.2 Opplæring/brukerstøtte  
 Leverandør skal gi opplæring og veiledning i bruk av utstyret. Eventuelle kostnader vedrørende opplæring og brukerstøtte skal inkluderes i pristilbudet. Det kreves at leverandøren i garantiperioden ved behov kostnadsfritt gir faglig veiledning om bruken av de produktene han tilbyr.   
  
*Dokumentasjonskrav:*   
Tilbyder må bekrefte at kravene i pkt. 4.2. aksepteres.  
  
*4.3 Levering og installasjon* Oppdragsgiver ønsker levering og installasjon snarest mulig. Tilbyder må oppgi raskest mulig leveringstid og tid til han, etter eventuell bestilling, kan levere utstyret. Den dag akseptansetest er underskrevet av oppdragsgiver anses som leveringsdag.   
  
*Dokumentasjonskrav:*Tilbyder må beskrive forventet dato for levering og ferdig installasjon.   
  
*4.4 Pris*

Prisen som oppgis skal være inkludert frakt til Honningsvåg ved Nordkapp kompetanse og sikkerhetssenter. Prisen skal være inkludert opplæring i bruk av brannsimulatoren og containerløsninger. Pris på serviceavtale skal også foreligge.  
*Dokumentasjonskrav:*  
Utfylt prisskjema.  
  
*4.5 Garantiperiode*

Tilbudt brannsimulator må være inkludert garanti. Garantiperiodens lengde vil legges vekt på i evalueringen.  
*Dokumentasjonskrav:*

Tilbyder må oppgi brannsimulatorens garantiperiode.

Det er viktig at beskrivelsen av punktene ovenfor er utfyllende da det vil være en del av grunnlaget for evalueringen av tildelingskriteriet kvalitet.

1. **TILDELINGSKRITERIER, PRISTILBUD OG EVALUERINGSMODELL**

**Utvelgelsesprosessen**

Oppdragsgiver planlegger å tildele kontrakt uten å ha dialog med leverandørene utover å foreta eventuelle avklaringer/korrigeringer.

Dialog gjennom forhandlinger kan likevel bli gjennomført dersom oppdragsgiver, etter at tilbudene er mottatt, vurderer det som hensiktsmessig. Utvelgelsen vil i så fall bli gjort etter en vurdering av tildelingskriteriene. Det presiseres at ingen leverandører kan forvente dialog om sitt tilbud og derfor må levere sitt beste tilbud.

Når det er bekreftet at leveransen tilfredsstiller kravene beskrevet i kravspesifikasjonen velger oppdragsgiver tilbud på grunnlag av beste forhold mellom pris og kvalitet.

**Evalueringsmodell**

Oppdragsgiver vil benytte GRIP – evalueringsmodell.

Karakterene blir gitt ut fra hvilken grad tilbudte betingelser er dokumentert/beskrevet og tilfredsstiller kravene i kravspesifikasjonen. Leverandør som vurderes til å ha beste løsning på de ulike kriteriene oppnår høyeste score. De andre får karakter i forhold til beste leverandør.

Ved poengsetting av underpunktene i tildelingskriteriet Kvalitet benyttes en karakterskala fra 1 til 6, der 6 er best, følgende:

|  |  |
| --- | --- |
| 1 | Mangelfull oppfylling av kravene – tilbudet avvises |
| 2 | Oppfyller minimumskravene, men heller ikke mer |
| 3 | Løsningen/produktet noe over minimumskravene |
| 4 | God løsning/produkt |
| 5 | Meget god løsning/produkt |
| 6 | Fremragende løsning/produkt |

Karakterskala benyttes med maks 2 desimaler

**Tildelingskriterier og evaluering**  
Tildelingskriteriet kvalitet   
Vurdering av kvalitet vil foregå ved at oppdragsgiver gjennomgår tilbudet. Kvalitet vil bli vurdert ut fra tilbyders helhetlige løsning sammenholdt med punkter i kravspesifikasjonen. Tillegg som leverandøren kommer med, kan karaktersettes. Noen av kravene vil kunne telle mer enn andre.   
  
Tildelingskriteriet totalpris   
Totalpris skal innbefatte alle utgifter til produktet, leveranse, installasjon, samt alle kostnader som følge av kvalitetssikringsaktiviteter, testprosedyrer frem til underskrevet akseptanse, herunder eventuelle reise- og oppholdsutgifter for leverandøren. Prisen skal videre inkludere opplæring som beskrevet i spesifikasjoner samt service og vedlikehold i garantiperioden. Det skal således ikke påløpe noen kostnader utover pristilbudet, og pristilbudet skal omfatte alle forhold som fremkommer i konkurransegrunnlaget m/vedlegg.   
Prisene skal være eksklusiv merverdiavgift og fylles inn i prisskjema, se vedlegg 2.